पूर्ववर्ती देउवा सरकारलाई प्रभावमा पार्दै एआईजीमा बढुवा पाउन सफल भएका श्रेष्ठबाहेक अन्य चार जना डीआईजीको पाँच बर्से पदावधिका कारण चैतको पहिलो साता अनिवार्य अवकाशमा जाँदै थिए । देउवा सरकारले १५ माघ २०७४ मा उनीहरूलाई एआईजीमा बढुवा गरेको थियो । ३७ हजार जनशक्ति रहेको सशस्त्र प्रहरीमा अनावश्यक रूपमा ११ जना एआईजी राखिएको भन्दै त्यसबेला संगठनभित्रै यसको चर्काे आलोचनासमेत भएको थियो ।
